3. ΒΑΣΙΛΙΚΟΝ ΔΙΑΤΑΓΜΑ της 9/9 Απρ. 1955 (ΦΕΚ Α΄ 84) Περί τρόπου διαθέσεως οικοπέδων επί απαλλοτριουμένων εκτάσεων δια την εις τας Σεισμοπλήκτους Ιονίους Νήσους μετάθεσιν ή επέκτασιν πόλεων, κωμών ή οιωνδήποτε συνοικισμών. Έχοντες υπ’ όψιν τας διατάξεις 1)του άρθρ. 3 του Ν.Δ. 2934/54 «περί τροποποιήσεως των περί σχεδίων των πόλεων κλπ. διατάξεων και ειδικών τινων διατάξεων σχετικών προς την ανοικοδόμησιν των Σεισμοπλήκτων Ιονίων Νήσων» 2)το εδάφ. β΄ της παρ. 3 του άρθρ. 8 του Νόμ. 3076/51 «περί τροποποιήσεως και συμπληρώσεως του Α.Ν. 1671/51 «περί Υπουργικού Συμβουλίου» 3)την υπ’ αριθ. Α. 48283/15.12.54 απόφασιν του Υπουργού Συγκοινωνιών και Δημοσίων Έργων «περί εξουσιοδοτήσεως Υφυπουργών Συγκοινωνιών και Οικισμού και Σεισμοπλήκτων Νήσων δι’ άσκησιν αρμοδιοτήτων» και 4)την υπ’ αριθ. 173/1955 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών Υπουργού και του Υφυπουργού Οικισμού και Σεισμοπλήκτων Νήσων, αποφασίζομεν και διατάσσομεν: Άρθρ.1.-1.Επί οικισμών μετατιθεμένων ολικώς ή μερικώς εις εκτάσεις απαλλοτριωθείσας δυνάμει του άρθρ. 3 του Ν.Δ. 2934/54 «περί τροποποιήσεως των περί σχεδίων Πόλεων κλπ. διατάξεων και ειδικών τινών διατάξεων σχετικών προς την ανοικοδόμησιν των Σεισμοπλήκτων Ιονίων Νήσων» η προς τους δικαιούχους διάθεσις των επί των απαλλοτριουμένων χώρων διαμορφουμένων παρά της αρμοδίας Τεχνικής Υπηρεσίας του Υπουργείου Συγκοινωνιών και Δημοσίων Έργων οικοπέδων, γίνεται κατόπιν κληρώσεως ενεργουμένης ενώπιον Επιτροπής απαρτιζομένης: α)Εκ του οικείου Νομάρχου ή του νομίμου αναπληρωτού του ως Προέδρου. β)Εκ του Διευθυντού της ΧΙΙΙ Περιφερειακής Διευθύνσεως ή του νομίμου αναπληρωτού του ή υπό Τεχνικού υπαλλήλου της Περιφερείας οριζομένου υπό του άνω Διευθυντού. γ)Εκ του αρμοδίου Οικονομικού Εφόρου ή του νομίμου αναπληρωτού του. 2.Ο χρόνος, ο τρόπος και αι λοιπαί λεπτομέρειαι της κληρώσεως καθορίζονται δια πράξεως της κατά την προηγουμένην παράγραφον Επιτροπής κοινοποιουμένης προς τους ενδιαφερομένους δια τοιχοκολλήσεως εις τον χώρον δημοσιεύσεων των οικείων Κοινοτικών Καταστημάτων των μετακινουμένων οικισμών πέντε πλήρεις ημέρας προ της κληρώσεως. Άρθρ.2.-1.Δικαίωμα συμμετοχής εις τας κληρώσεις του προηγουμένου άρθρου κέκτηνται οι μετακινούμενοι δικαιούχοι αρωγής του ολικώς ή μερικώς μετακινουμένου οικισμού συμφώνως προς τας διατάξεις του Ν.Δ. 2933/1954. 2.Προκειμένου περί οικισμών υιοθετουμένων υπό ξένων Κυβερνήσεων ή πάσης φύσεως Οργανισμών ή Νομικών ή φυσικών προσώπων η διάθεσις των επί σκοπώ τούτω διαμορφουμένων οικοπέδων επί των απαλλοτριουμένων εκτάσεων δύναται να ενεργήται και προς αρχηγούς οικογενειών μονίμως εγκατεστημένων εις τους οικισμούς τούτους προ των σεισμών έστω και αν ούτοι εστερούντο ιδιοκτήτου οικοπέδου. Άρθρ.3.-1.Ιδιοκτήται απαλλοτριουμένων κατά τα άνω ακινήτων, δικαιούχοι αρωγής του ολικώς ή μερικώς μετακινουμένου οικισμού δεν μετέχουν εις την κλήρωσιν δικαιούμενοι να επιλέξουν τα οικόπεδα της προτιμήσεώς των εντός της απαλλοτριωθείσης εκτάσεώς των. Η επιλογή γίνεται δια δηλώσεως υποβαλλομένης προς τον Νομάρχην προ της κληρώσεως. Άρθρ.4.-1.Παρά της αρμοδίας Τεχνικής Υπηρεσίας του Υπουργείου Συγκοινωνιών και Δημοσίων Έργων δύνται να καθορίζηται αριθμός οικοπέδων καταλλήλων δι’ επαγγελματικήν στέγην ων η κλήρωσις θα ενεργήται αποκλειστικώς μεταξύ δικαιούχων αρωγής επαγγελματιών εφόσον ήσκουν το επάγγελμά των κατά την 12 Αυγ. 1953 εις τον μετακινούμενον οικισμόν. Άρθρ.5.-1.Το Πρακτικόν της κληρώσεως υπογράφεται υπό των μελών της Επιτροπής, ισχύει δε από της εγκρίσεώς του υπό του Υπουργού Οικισμού και Σεισμοπλήκτων Νήσων. 2.Επί των υποβαλλομένων ενστάσεων κατά της κληρώσεως αποφαίνεται ο Υφυπουργός Οικισμού και Σεισμοπλήκτων Νήσων. Αι ενστάσεις μη αναστέλλουσαι πάντως την ισχύν της κληρώσεως ασκούνται εντός προθεσμίας 8 ημερών από της κληρώσεως δι’ αιτήσεως υποβαλλομένης εις τον Νομάρχην. Άρθρ.6.-1.Βάσει αποσπάσματος του Πρακτικού της κληρώσεως και μετά την πάροδον της προθεσμίας του άρθρ. 5 παρ. 2 του παρόντος ή την έκδοσιν της επί της ασκηθείσης τυχόν ενστάσεως αποφάσεως, εκδίδονται παρά του Υφυπουργού Οικισμού και Σεισμοπλήκτων Νήσων τα προσωρινά παραχωρητήρια των οικοπέδων προς τους δικαιούχους άτινα και μεταγράφονται κατά τας κειμένας διατάξεις. (Μετά την σελ. 544,02) Σελ. 544,03 Σχέδια πόλεων Ιονίων Νήσων 23.Ε.ε.3 Άρθρ.7.-1.Ο τύπος του προσωρινού παραχωρητηρίου των βάσει του παρόντος διατιθεμένων οικοπέδων καθορισθήσεται δια πράξεως του Υφυπουργού Οικισμού και Σεισμοπλήκτων Νήσων δημοσιευθησομένης εις την Εφημερίδα της Κυβερνήσεως. 2.Τα του οριστικού παραχωρητηρίου και των όρων και προϋποθέσεων υφ’ ας θα χορηγήται τούτο καθορισθήσονται δια Β.Δ/τος εκδοθησομένου προτάσει των αυτών Υπουργών. Εις τον Ημέτερον επί του Οικισμού και Σεισμοπλήκτων Νήσων Υφυπουργόν ανατίθεμεν την δημοσίευσιν και εκτέλεσιν του παρόντος Η ισχύς του από 2 Οκτ. 1931 Δ/τος, περί αντισεισμικού οικοδομικού κανονισμού, ως τούτο ετροποποιήθη μεταγενεστέρως επεξετάθη και εφ’ ολοκλήρου της περιοχής των νομών Κεφαλληνίας και Ζακύνθου δια του Β.Δ/τος της 17/26 Ιουν. 1954. Σελ. 544,04 23.Ε.ε.3 Σχέδια πόλεων Ιονίων Νήσων